

**MESTO STARÁ ĽUBOVŇA**

**Mestský úrad, Obchodná č. 1, 064 01 Stará Ľubovňa**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Materiál na rokovanie Mestského zastupiteľstva v Starej Ľubovni**

**Číslo:**  XIII/2016

**Dňa:**  07.03.2016

**K bodu programu:** **č. 7**

**Názov materiálu: Informácia o pripravovaných investičných akciách**

**v ZŠ, Komenského 6, Stará Ľubovňa a v MŠ, Tatranská 21, elokované pracovisko Za vodou 14, Stará Ľubovňa**

**Materiál obsahuje:**  Návrh uznesenia

Dôvodová správa

**Materiál vypracoval**

**a predkladá:** Michal Sovič

odd. výstavby, ÚR a ŽP

**Podpis: \_\_\_\_\_\_\_\_\_\_\_\_\_\_\_\_\_\_**

**Materiál p r e r o k o v a n ý**

* na zasadnutí vedenia mesta 29.02.2016

**N á v r h u z n e s e n i a**

Mestské zastupiteľstvo v Starej Ľubovni po prerokovaní predloženého materiálu

1. **b e r i e n a  v e d o m i e**

informáciu o pripravovaných investičných akciách v Základnej škole, Komenského 6, Stará Ľubovňa a v Materskej škole, Tatranská 21, Stará Ľubovňa, elokované pracovisko Za vodou 14, Stará Ľubovňa v zmysle predloženého návrhu.

1. **o d p o r ú č a**

zaradiť akcie do návrhu zmeny RPM na rok 2016 a návrhu zmeny Programového rozpočtu Mesta Stará Ľubovňa na rok 2016 nasledovne:

* Základná škola, Komenského 6, Stará Ľubovňa
* Jedáleň - rekonštrukcia dlažby n a v ý š i ť o 15 000,-- na sumu 35 000,-- €
* Výmena podlahy v telocvični v sume 76 782,-- €

**Dôvodová správa:**

Akcia **ZŠ Komenského – jedáleň – rekonštrukcia dlažby** bola schválená v rámci RPM na rok 2016 vo výške 20 000,-- €. Po vykonanom prieskume a v rámci prerokovania pri spracovaní projektovej dokumentácie vznikla potreba navýšenia na realizáciu na sumu 35 000,-- €. Rekonštrukcia obsahuje: demontážne práce jestvujúceho zariadenia kuchyne, vybúranie jestvujúcej podlahy po nosnú konštrukciu, vyspravenie nerovností, vyhotovenie izolácií proti vode a vlhkosti, uloženie potrebných rozvodov elektroinštalácie, rozvodov vody a kanalizácie, uloženie mazaniny z betónu v spáde a uloženie podláh z keramických dlaždíc, výmenu zvislého kanalizačného potrubia, montáž pôvodného kuchynského zariadenia

Akcia **Výmena podlahy v telocvični** nie je zaradená v rámci RPM na rok 2016. V zmysle spracovaného odborného posudku na zhodnotenie technického stavu telocvične a odporúčaných záverov bol spracovaný rozpočet stavby v celkovom náklade na výmenu podlahy vo výške 136 782,-- €. Pre predmetnú akciu Okresný úrad Prešov, odbor školstva upravil rozpočet (dotáciu) kapitálových výdavkov na 60 000,-- €. Z uvedeného vyplýva, že do RPM pre rok 2016 je potrebné zaradiť akciu s potrebou zdrojov vo výške 76 782,-- €.

Akcia **MŠ, Tatranská 21, elokované pracovisko Za vodou 14, Stará Ľubovňa.** Prebieha prieskum u príslušných projektantov na celkové posúdenie a následne odporúčanie potreby vykonania príslušných opatrení (zateplenie, výmena okien a dverí), aby sa zamedzilo plesniveniu priestorov MŠ.